Verejný obstarávateľ: Mestská časť Bratislava Petržalka, Kutlíkova 17, 
                                          852 12 Bratislava

PREDMET ZÁKAZKY: Realizácia viacúčelového miniihriska a spodnej stavby pre viacúčelové miniihrisko o rozmeroch 33 x 18 m v areáli ZŠ Gessayova 2 v Mestskej časti Bratislava-Petržalka

Zákazka s nízkou hodnotou

Výzva na predkladanie ponúk

vypracovaná v súlade s § 102  zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na uskutočnenie stavebných prác: Realizácia viacúčelového miniihriska a spodnej stavby pre viacúčelové miniihrisko o rozmeroch 33 x 18 m v areáli ZŠ Gessayova 2 v Mestskej časti Bratislava-Petržalka

1. Identifikácia verejného obstarávateľa: 
    Mestská časť Bratislava  Petržalka
    Sídlo : Kutlíkova 17, 852 12 Bratislava
    V zastúpení: Doc. RNDr. Milan Ftáčnik, CSc., starosta
    IČO: 603201 
    Kontaktná osoba: Bc. Marek Harum, email : marek.harum@petrzalka.sk  0904 498 337
  
2. Predmet zákazky: Realizácia viacúčelového miniihriska a spodnej stavby pre viacúčelové miniihrisko o rozmeroch 33 x 18 m v areáli ZŠ Gessayova 2 v Mestskej časti Bratislava-Petržalka

3. Typ zmluvy: Zmluva o dielo

4. Klasifikácia predmetu zákazky: Spoločný slovník obstarávania:
	Hlavný predmet obstarávania CPV: 45236110-4, 37535200-9

5. Opis predmetu zákazky: Predmetom zákazky je realizácia viacúčelového miniihriska a spodnej stavby pre viacúčelové miniihrisko o rozmeroch 33 x 18 m v areáli ZŠ Gessayova 2 v Mestskej časti Bratislava-Petržalka. Stavebné práce, súčasťou ktorých je aj dodávka stavebných výrobkov, tovarov a súvisiace služby (napr. doprava materiálu, odvoz a likvidácia prebytočnej zeminy a stavebného odpadu a pod...). Súčasťou predmetu zákazky je aj vypracovanie kompletnej projektovej dokumentácie k viacúčelovému miniihrisku, na prípravu zemných prác, ktorá obsahuje výkresy a podrobný opis s ilustračnými obrázkami v slovenskom jazyku. Podrobné vymedzenie predmetu zákazky je určené vo výkaze výmer (príloha č.1). 

6. Lehoty ukončenia práce alebo trvanie zmluvy: 
Trvanie zmluvy:  08/2010 -09/2010

7. Množstvo alebo rozsah predmetu zákazky:  
 Rozsah prác podľa jednotlivých položiek je podrobne opísaný v prílohe č.1 - Výkaz výmer. 

8. Rozdelenie predmetu zákazky na časti:  Nie
    Uchádzač predloží jednu ponuku na celý predmet zákazky.

9. Hlavné podmienky financovania a platobné podmienky: 
Predmet zákazky bude financovaný z vlastných zdrojov verejného obstarávateľa. Platba sa uskutoční v súlade so zmluvou o dielo na základe vystavenej faktúry, prílohou ktorej bude súpis vykonaných prác potvrdený objednávateľom. Doba splatnosti faktúry: do 45 dní odo dňa doručenia faktúry verejnému obstarávateľovi. Zhotoviteľ môže vystaviť faktúru až po odovzdaní diela bez závad a nedorobkov. Verejný obstarávateľ preddavky neposkytuje.
Predpokladaná celková hodnota zákazky je 60 000,- € s DPH.

10. Podmienky účasti vo verejnom obstarávaní:

10.1 Osobné postavenie uchádzačov:
	Uchádzač musí spĺňať podmienku účasti podľa § 26 ods. 1 písm. f zákona o verejnom obstarávaní a jej splnenie preukáže podľa § 26 ods. 2 písm. e) zákona o verejnom obstarávaní predložením originálneho dokladu alebo overenej kópie:
	10.1.1 dokladu o oprávnení uskutočňovať stavebné práce, v ktorom musí byť zapísaný predmet podnikania oprávňujúci uchádzača na dodanie požadovaného predmetu zákazky alebo čestné vyhlásenie podľa predpisov v krajine svojho sídla, že uchádzač je oprávnený na dodanie požadovaného predmetu zákazky,
	Uchádzač môže predložiť:
	10.1.1.1 výpis zo živnostenského registra, alebo
	10.1.1.2 výpis z obchodného registra , alebo
	10.1.3.3 iné než živnostenské oprávnenie, vydané podľa osobitných predpisov.
	10.1.2 Uchádzač zapísaný do zoznamu podnikateľov, ktorí preukázali spôsobilosť na uzavieranie zmlúv vo verejnom obstarávaní, môže podľa § 128 ods. 1 zákona o verejnom obstarávaní doklad požadovaný v bode 10.1.1 tejto výzvy nahradiť predložením úradne osvedčenej kópie platného potvrdenia Úradu pre verejné obstarávanie o zapísaní uchádzača do zoznamu podnikateľov podľa zákona o verejnom obstarávaní (potvrdenie nesmie byť staršie ako jeden rok ku dňu predloženia ponúk).

10.2 Technická alebo odborná spôsobilosť uchádzačov:
	10.2.1 Uchádzač musí spĺňať podmienku účasti podľa § 28 ods.1 písm. c) zákona o verejnom obstarávaní - údaje o technikoch alebo technických orgánoch, tých, ktorí sú zodpovední za kontrolu kvality a plnenie zmluvy bez ohľadu na to, v akom zmluvnom vzťahu sú k uchádzačovi, resp. tých, na ktorých sa môže uchádzač obrátiť so žiadosťou o vykonanie týchto prác, vrátane ich vyhlásenia, že budú k dispozícii v čase plnenia zmluvy – originál dokladu.
	Uchádzač predloží nasledovné doklady o odbornej spôsobilosti:
	- doklad o odbornej spôsobilosti - stavbyvedúci podľa zák. č. 236/2000 Z. z., ktorým sa mení a dopĺňa zák. č. 138/1992 Zb. v znení zák. č. 554/2001 o autorizovaných architektoch a autorizovaných stavebných inžinieroch v znení neskorších predpisov s odbornou spôsobilosťou na pozemné stavby. Rovnako bude verejný obstarávateľ akceptovať osvedčenia vydávané v iných krajinách, akceptované Slovenskou komorou stavebných inžinierov. Doklad musí byť predložený ako overená fotokópia osvedčenia s originálom odtlačku pečiatky a podpisom odborne spôsobilej osoby. 
	
11. Hodnotenie splnenia podmienok účasti vo verejnom obstarávaní: 
Splnenie podmienok účasti bude posudzované na základe predloženia požadovaných dokumentov a dokladov v súlade so zákonom o verejnom obstarávaní, a s touto výzvou na predkladanie ponúk nasledovne: Splnil - nesplnil. 

12. Označenie, či sa vyžaduje uviesť mená, priezviská a potrebnú odbornú kvalifikáciu zamestnancov uchádzača, ktorí budú zodpovední za plnenie zmluvy:    ÁNO

13.   Poskytovanie súťažných podkladov                                              
Súťažné podklady si záujemca môže písomne vyžiadať na adreseuvedenej v bode 1. tejto výzvy.
Súťažné podklady sa budú vydávať:                                                                          v pracovných dňoch od dňa zverejnenia tejto výzvy na internetovej stránke verejného obstarávateľa do 1.8. 2010 do 12,00 hod.  SELČ                
14. Obsah ponuky:
Ponuka predložená uchádzačom musí obsahovať tieto doklady:
13.1 Dokument, v ktorom budú uvedené identifikačné údaje záujemcu a návrh zmluvnej ceny za dodanie predmetu zákazky.
V návrhu zmluvnej ceny uchádzač uvedie sumár cien za realizáciu spodnej stavby (časť – A  prílohy č.1), dodanie a inštaláciu viacúčelového ihriska (časť – B  prílohy č.1), projektovú dokumentáciu (časť – C  prílohy č.1), podľa bodu 7. tejto výzvy na predkladanie ponúk ako cenu bez DPH a cenu spolu s DPH.
13.2 Doklad podľa bodu 10.1.1 tejto výzvy.
13.3 Doklad podľa bodu 10.2.1 tejto výzvy.
13.4  Čestné vyhlásenie uchádzača, že súhlasí bez výhrad s podmienkami uvedenými vo výzve na predkladanie ponúk a v zmluve o dielo.
13.4 Čestné vyhlásenie uchádzača o pravdivosti všetkých údajov uvedených v ponuke, o úplnosti všetkých predložených dokladov v ponuke a o tom, že uchádzač výzve na predkladanie ponúk rozumel.
13.6  Čestné vyhlásenie uchádzača, že uchádzač dodá a zabezpečí kompletnú projektovú dokumentáciu k predmetu obstarania a to iba ak v súťaži uspeje.

15. Miesto a lehota na predkladanie ponúk:
	Ponuku treba doručiť do podateľne verejného obstarávateľa na adresu:
	Miestny úrad mestskej časti Bratislava-Petržalka
	Kutlíkova 17 
	852 12 Bratislava
	najneskôr dňa  6.8.2010 do 11,00 hod.

16. Označenie obálky ponuky:
Uchádzač vloží kompletnú ponuku podľa bodu 14. tejto výzvy do nepriehľadnej obálky. Obálka ponuky musí byť uzatvorená, zabezpečená proti nežiaducemu otvoreniu a označená nasledovnými údajmi:
- adresa verejného obstarávateľa uvedená v bode 15. tejto výzvy,
- adresa uchádzača (jeho obchodné meno a adresa sídla alebo miesta podnikania),

- označenie „Verejné obstarávanie – neotvárať“,
- heslo súťaže: „miniihrisko Gessayova 2“.

Verejný obstarávateľ odporúča uchádzačom vyhotoviť nerozoberateľnú väzbu ponuky.

17. Jazyk, v ktorom možno predložiť ponuky:
Ponuky sa predkladajú v slovenskom jazyku.

18. Otváranie ponúk:
Otváranie ponúk sa uskutoční dňa 6.8.2010 o 11,30 hod. na adrese: Mestská časť Bratislava-Petržalka, zasadačka na 8. poschodí, Kutlíkova 17, 852 12 Bratislava. 
Otváranie ponúk je neverejné.

19. Platnosť zmluvy:
Odo dňa účinnosti zmluvy o dielo do 09/2010. 

20. Lehota viazanosti ponuky:
Uchádzač je svojou ponukou viazaný od uplynutia lehoty na predkladanie ponúk až do uplynutia lehoty viazanosti ponúk stanovenej verejným obstarávateľom do: 30.11.2010.

21. Kritéria na hodnotenie ponúk : 
20.1 Najnižšia cena za celý predmet zákazky, t.j. cena s DPH podľa bodu 7. tejto výzvy. (nacenená príloha č.1) 
20.2 Po úvodnom úplnom vyhodnotení sa uskutoční elektronická aukcia, účelom ktorej bude zostavenie poradia ponúk automatizovaným vyhodnotením. Pretože kritériom na vyhodnotenie ponúk je najnižšia cena za predmet zákazky, východiskom elektronickej aukcie budú ceny.

22. Vyhodnotenie ponúk: 
21.1. Verejný obstarávateľ bude postupovať podľa § 99 ods. 1 písm. f ) a  g) zákona o verejnom obstarávaní. Na otváranie a vyhodnotenie ponúk zriadi komisiu v súlade s § 40 zákona o verejnom obstarávaní. Verejný obstarávateľ nepoužije § 41 cit. zákona. 
21.2. Po úvodnom úplnom vyhodnotení ponúk verejný obstarávateľ za účelom predkladania nových cien upravených smerom nadol použije elektronickú aukciu, východiskom ktorej sú ceny. Verejný obstarávateľ vyzve uchádzačov, ktorí splnili podmienky, na predloženie nových cien. Verejný obstarávateľ bude postupovať v súlade s § 43 zákona o verejnom obstarávaní podľa ustanovení týkajúcich sa predmetného postupu verejného obstarávania.
	21.3. Verejný obstarávateľ po skončení elektronickej aukcie uzavrie zmluvu na základe výsledku elektronickej aukcie.

23. Ďalšie informácie verejného obstarávateľa:
	22.1. Verejný obstarávateľ uzavrie s úspešným uchádzačom zmluvu o dielo podľa Obchodného zákonníka.
	22.2. Obhliadka (bez možnosti zamerania) miesta realizácie prác sa odporúča uchádzačom vykonať z verejných priestranstiev. Umiestnenie ihriska viď. príloha č.2.
	22.3. Verejný obstarávateľ použije elektronickú aukciu. Verejný obstarávateľ vyzve uchádzačov, ktorí splnili podmienky, na predloženie nových cien. Výzva bude obsahovať všetky potrebné údaje  pre uchádzačov podľa § 43 ods. 7 zákona.
	22.4. Verejný obstarávateľ si vyhradzuje právo neuzatvoriť zmluvu so žiadnym uchádzačom v prípade, ak podmienky predložené v ponuke budú pre obstarávateľa zjavne nevýhodné.
	22.5. Verejný obstarávateľ si vyhradzuje právo neprijať ponuku uchádzača, ktorá prekročí výšku finančných prostriedkov, ktoré má verejný obstarávateľ na tento účel vyčlenené alebo presiahne predpokladanú hodnotu zákazky.
	22.6. Všetky výdavky spojené s prípravou a predložením ponuky znáša uchádza bez akéhokoľvek finančného nároku u verejného obstarávateľa.

24. Dátum zverejnenia tejto Výzvy na predkladanie ponúk:
	23.07.2010
Schválil:   Doc. RNDr. Milan Ftáčnik, CSc.